<classify> KAMPUNI ya Halotel imezindua huduma mpya ya mawasiliano Mpango Mzima ambayo pamoja na faida zake nyingine inamwezesha mtumiaji wa simu wa mtandao huo kupata unafuu katika huduma za simu.Mkurugenzi wa Halotel, Nguyen Van Son amesema kuanzishwa kwa huduma hiyo ni mwendelezo wa kampeni zinazoendelea kufanywa na Halotel katika kumrahisishia mteja wake kupata huduma bora za mawasiliano.Huduma hizo ni pamoja na intaneti bila kikomo, kupiga simu mitandao yote bila kikomo na kutuma ujumbe mfupi wa maneno sms.Son alisema ujio wa huduma hiyo mpya na Kijanja imelenga kumwezesha mtumiaji wa mtandao huo kutumia intaneti yenye kasi na ukubwa wa GB 5 bila kikomo, kupiga simu kwenda mitandao yote bure kwa kila dakika 5 za kwanza kuzawadiwa sms 5,000 kwa mwezi.Huu ni mwendelezo wa mpango wa mapinduzi ya kimawasiliano wa Halotel kuwa karibu na kuwajali wateja wetu kwa huduma bora za mawasiliano zitakazomwondolea hofu ya kufanya mawasiliano ya simu bila kukatika kabla hajamaliza maongezi, alisema Son.Alisema ili mteja afaidi huduma hiyo mpya anapaswa kujiunga14866 na kuchagua Mpango Mzima ambapo atafurahia unafuu huo mahususi kwa watumiaji wa mtandao wa huo.Mkurugenzi huyo alisema huduma hiyo ya mpango mzima ni mpya kuwahi kutolewa miongoni mwa mitandao yote ya simu hapa nchini na kwamba kuanzishwa kwake ni zawadi kwa watumiaji wote wa mtandao huo.Alisema pamoja na huduma hizo, Halotel pia imeunganisha Optic Fiber zenye urefu wa zaidi ya kilomita 20,000 maeneo ya miundombinu yake kuwezesha upatikanaji data kwa maeneo mapya na kuiwezesha kuwa chaguo la kwanza kwa wateja kwa suala la huduma za internet.  <topic>: UCHUMI 